Tagasiteel oli aega rohkem ning tulin tiba pikemat teed pidi - käisin vaatamas mõningaid kohti, mis eri aegadel rohkem on tähendanud. Nõmme vahel olid tänavad paksult täis sirelilõhna, soe tuul sasis särgivarrukaid ja  päike säras taevas… Kõik oli vaikne ja rahulik (ning Sue neljataktiline mootor töötab kolmanda käigu madalate pööretega vaiksemalt kui auto, seega ei teinud loodetavasti ka ise väga palju lärmi). Uskumatult mõnus elamus.